en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Cégünk azonnali kezdéssel, olyan értékesítési menedzsereket keres cégcsoportjához, akik napról napra fejlődni akarnak, és tudnak is, mind emberileg, mind szakmailag. A PP Global Marketing Zrt. egy dinamikusan fejlődő cégcsoport része. Ügyfeleink részére marketing szolgáltatás helyett, üzleti gondolkodást és rendszerbe szervezett ügyfélszerzést kínálunk, amelyet pontos tervezéssel, kipróbált marketing eszközökkel és stratégiai szintű integrálással érünk el. Hiszünk abban, hogy átütő sikereket csak valódi együttműködéssel lehet elérni, bármilyen piacról legyen is szó.
Van már értékesítési tapasztalatod és unod, hogy jövedelmed korlátok közé van szorítva? Nem teljesen azt kapják az ügyfeleid, amit ígértek Neked az interjún? Szakmai fejlesztésedet letudták egy pár napos tréninggel?
Ha a válaszod igen, akkor nálunk a helyed!
Ami nálunk kitölti a mindennapjaidat:
Partneri kapcsolatok kiépítése - meg akarsz ismerni menő cégeket, segítünk benne!
Új ügyfelek felkutatása - de nem szokványos, unalmas módon!
Beérkező ajánlatok kezelése - találd ki Te, hogy mi lesz a jó megoldás!
Számlázási, adminisztratív feladatok, szerződések kezelése - igen, ez is van, mint mindenhol.
Meglévő partnerekkel való kapcsolattartás - vége az unalmas meetingeknek, végre normális emberi kapcsolatokat építhetsz!
Futó projektek menedzselése - egyszerűen imádjuk!!
Kapcsolattartás projektmenedzserekkel, fejlesztési vezetőkkel, tanácsadókkal - meg mindenkivel IS.
Ha velünk dolgoznál, elengedhetetlen:
Értékesítési területen szerzett 1-2 év tapasztalat - ha már adtál el valamit eredményesen, akkor itt megmutathatod mit tudsz!
Önállóan tudd a munkát végezni - na jó, azért az elején segítünk.
Mi csapatban dolgozunk, fontos, hogy te is csapatjátékos légy - hogy 1+1 ne csak 2 legyen!
Légy intelligens, agilis, talpraesett, valamint jó kommunikációs képességgel rendelkező - na, ez tényleg fontos, nemcsak duma!
Állj készen a folyamatos fejlődésre mentorprogram keretében - ha akarsz fejlődni, és képes vagy változtatni, csak akkor jelentkezz. Vedd komolyan, mi is komolyan veszünk téged!
Ne ijedj meg a rád váró adminisztrációtól - de ha kell segítünk!
Előny, de nem elengedhetetlen, ha beszélsz angolul - vagy kínaiul, üzbégül, olaszul, vagy bármilyen nyelven!
Mi vár rád cégcsoportunknál?
10 éve a piacon szereplő, stabil munkahelyi háttér - egy szerintünk király irodában.
Alap + teljesítményarányos, és valóban versenyképes fizetés - nemcsak duma, keress annyi pénzt amennyit nem szégyellsz elkölteni!
Fejlődési, előrelépési lehetőség - még építkezünk, van hely hova lépkedni!
Folyamatos kihívások, változatos projektek - sose fogod megunni!
Fiatal, energikus, motiváló kollégák - és még jófejek is.
Több éve sikeresen működő mentorprogramban való részvétel - lesz egy vezetőd, aki melletted lesz mindenben. Közösen tervezitek meg és hajtjátok végre a tervet, hogy sikeres légy.
Küldd el önéletrajzodat az allas@profitandpartners.hu email címre, vagy töltsd ki az alábbi űrlapot, fizetési igényed megjelölésével.
Nagyra értékeljük, ha csatolsz egy néhány soros motivációs levelet, amiben elmondod miért Te vagy számunkra az ideális jelölt.